પોરબંદર સહીત દેશભર માં ગણેશ ચતુર્થી ની ભક્તિભાવ પૂર્વક ઉજવણી કરવામાં આવે છે જેમાં ત્રણ થી અગિયાર દિવસ સુધી ગણેશજી ની સ્થાપના કરી અને ત્યાર બાદ વિધિવત વિસર્જન કરવામાં આવે છે પોરબંદર પંથક માં પણ પાંચ દિવસ સુધી પૂજા અર્ચના કર્યા બાદ ગણેશજી ની પ્રતિમા નું વિસર્જન કરવામાં આવે છે પરંતુ શહેર ના માણેક ચોક મિત્ર મંડળ દ્વારા છેલ્લા ૩૫ વરસ થી એક દિવસીય ગણેશ ઉત્સવ નું આયોજન કરાય છે અને ઉત્સવ પૂર્ણ થયા બાદ પણ પ્રતિમા નું વિસર્જન કરાતું નથી. પૂ. મહાત્મા ગાંધીજીની જન્મભૂમિ નજીક આવેલ માણેક ચોક ખાતે સ્થાનિક વેપારીઓ ના સહકાર થી છેલ્લા પાત્રીસ વર્ષથી એક દિવસીય ગણેશ મહોત્સવનું આયોજન કરવામાં આવે છે તે રીતે જ આ વખતે પણ આયોજન કરાયું હતું.